**অয়নিকা পল** (জন্ম ২৩শে সেপ্টেম্বর ১৯৯২) হলেন একজন ভারতীয় শ্যুটার যিনি ১০ মিটার এয়ার রাইফেল ইভেন্টে প্রতিদ্বন্দ্বিতা করেন। তিনি গ্লাসগোতে ২০১৪ সালের কমনওয়েলথ গেমসে রৌপ্য পদক জিতেছিলেন।

২০১৬ সালের রিও অলিম্পিকে ভারতের প্রতিনিধিত্ব করার জন্য এনআরএআই-এর নির্বাচন কমিটি অয়নিকা পলকে নির্বাচিত করেছিল। সেখানে তিনি ৫১ জন প্রতিযোগীর মধ্যে যোগ্যতা রাউন্ডে ৪৭ তম স্থানে শেষ করেছিলেন।

প্রাথমিক জীবন
-------------

তিনি ভারতের মুম্বাইতে ১৯৯২ সালের সেপ্টেম্বরে জন্মগ্রহণ করেন। তিনি অসীম পল এবং অপর্ণা পলের কন্যা, তাঁর বাবা একজন রেলওয়ে কর্মচারী। তিনি মুম্বাইয়ের চেম্বুরের স্বামী বিবেকানন্দ উচ্চ বিদ্যালয়ে পড়াশোনা করেছেন।মুম্বাই বিশ্ববিদ্যালয়ের অধিভুক্ত পিল্লাই'স ইনস্টিটিউট অফ ইনফরমেশন টেকনোলজি ইঞ্জিনিয়ারিং, মিডিয়া স্টাডিজ অ্যান্ড রিসার্চ থেকে থেকে তিনি প্রকৌশলে স্নাতক ডিগ্রি নিয়ে পাস করেছেন - এবং ইলেকট্রনিক্স ইঞ্জিনিয়ারিংয়ে স্নাতকোত্তর সম্পন্ন করেছেন। অয়নিকা পল একসময় একজন চমৎকার সাঁতারু ছিলেন কিন্তু ধীরে ধীরে রাইফেল শ্যুটিংয়ে তাঁর আগ্রহ বেড়ে যায়। তিনি এর আগে ২০১৪ সালে, স্লোভেনিয়ায় আইএসএসএফ বিশ্বকাপে ব্রোঞ্জ জিতেছিলেন।

তিনি ভারতের ন্যাশনাল রাইফেল অ্যাসোসিয়েশনের সদস্য।

প্রাথমিক প্রশিক্ষণ
------------------

তিনি প্রাথমিকভাবে একজন সাঁতার চ্যাম্পিয়ন হিসাবে শুরু করেছিলেন, তাঁর বাবার কাছে তিনি প্রশিক্ষণ পেয়েছিলেন। কিন্তু, যখন তিনি ২০০৪ সালে এথেন্স অলিম্পিকে রাজ্যবর্ধন সিং রাঠোড়কে ভারতের হয়ে রৌপ্য পদক জিততে দেখেছিলেন, তারপরে ২০০৬ সালে, তাঁর আগ্রহ শ্যুটিংয়ের দিকে ঘুরে যায়।

তাঁর প্রথম রাইফেলটি ছিল আমদানি করা একটি ফেইনওয়ার্কভ্যান, যার দাম ১.২ লক্ষ টাকা। এটি তাঁর বাবা ঋণ করে এনে দিয়েছিলেন এবং এইভাবে শ্যুটিংয়ে তাঁর যাত্রা শুরু হয়েছিল।

তিনি পুনেতে তাঁর সাপ্তাহিক অনুশীলন করতেন, যেখানে আরও ভাল প্রশিক্ষণের সুবিধা ছিল। তবে তাঁকে তাঁর লক্ষ্য অর্জনের জন্য পড়াশোনা এবং শ্যুটিং অনুশীলনের মধ্যে টানাপোড়েন করতে হয়েছিল।

কর্মজীবন
--------

২০০৭- জার্মানির সুহলে আন্তর্জাতিক জুনিয়র প্রতিযোগিতায় তিনি তাঁর প্রথম পদক, ডাবল সোনা জিতেছিলেন।

২০০৮- মিউনিখে আন্তর্জাতিক জুনিয়র শুটিং প্রতিযোগিতায় প্রাপ্ত একটি স্বর্ণপদক আন্তর্জাতিক ক্ষেত্রে তাঁর পথ প্রশস্ত করেছিল এবং তাঁকে প্রচারের আলোয় নিয়ে এসেছিল।  

২০১১- তিনি কুয়েতে এশিয়ান জুনিয়র চ্যাম্পিয়নশিপে ব্রোঞ্জ পদক জিতেছিলেন এবং তৃতীয় স্থানে ছিলেন।

২০১২- তিনি ২০১২ সালে এশিয়ান এয়ারগান চ্যাম্পিয়নশিপে মহিলাদের ১০ মিটার এয়ার রাইফেলে ব্রোঞ্জ পদক জিতেছিলেন।

২০১৪- স্কটল্যান্ডের গ্লাসগোতে অনুষ্ঠিত কমনওয়েলথ গেমসে রৌপ্য পদক জয়ের পাশাপাশি তিনি ২০১৪ এশিয়ান গেমসে মহিলাদের ১০-মিটার এয়ার রাইফেল ইভেন্টে সপ্তম স্থান অধিকার করেন।

২০১৫- তিনি জাতীয় গেমসে মহারাষ্ট্রের প্রতিনিধিত্ব করেন এবং কেরালায় অনুষ্ঠিত জাতীয় গেমসে রৌপ্য পদক জিতেছিলেন।

২০১৬- তিনি নতুন দিল্লিতে এশিয়া অলিম্পিক যোগ্যতা প্রতিযোগিতায় রৌপ্য পদক জিতেছিলেন এবং এর ফলে রিও অলিম্পিকে শ্যুটিং প্রতিযোগিতায় যোগ্যতা অর্জন করেছিলেন, কিন্তু তিনি অলিম্পিকে বেশি দূর এগোতে পারেন নি। তিনি রিও অলিম্পিকের জন্য অলিম্পিক গোল্ড কোয়েস্ট নামক এনজিও দ্বারা সমর্থিত ছিলেন।

২০১৪- পিল্লাই ইনস্টিটিউট অফ ইনফরমেশন টেকনোলজি ইঞ্জিনিয়ারিং, মিডিয়া স্টাডিজ অ্যান্ড রিসার্চ, নিউ পানভেল থেকে ইলেকট্রনিক্স ইঞ্জিনিয়ারিংয়ে স্নাতক।

২০১৮- মুম্বাই ইউনিভার্সিটি থেকে ইমেজ প্রসেসিংয়ে বিশেষজ্ঞ ইলেকট্রনিক্স ইঞ্জিনিয়ারিংয়ে স্নাতকোত্তর। কম্পিউটার ভিশন ব্যবহার করে রিয়েল টাইম অ্যাডাপটিভ টার্গেট ট্র্যাকিং-এ কাজ করার পর, তাঁর লেখা জার্নাল অফ ইলেকট্রনিক ডিজাইন ইঞ্জিনিয়ারিং-এ প্রকাশিত হয়েছিল।

প্রশংসা
-------

তিনি মহারাষ্ট্র সরকারের শিব ছত্রপতি পুরস্কারের প্রাপক।

আইএসএসএফ ওয়ার্ল্ড মেডেল ট্যালি
-------------------------------

| না. | ঘটনা | চ্যাম্পিয়নশিপ | বছর | স্থান | পদক |
| --- | --- | --- | --- | --- | --- |
| ১ | ১০ মিটার এয়ার রাইফেল | আইএসএসএফ বিশ্বকাপ | ২০১৪ | মারিবোর | ৩ |

তথ্যসূত্র
---------

1. ↑  "Rio Olympics 2016: Jitu Rai finishes 8th in 10m Air Pistol; Apurvi Chandela, Ayonika Paul out in qualifiers"। First Post। ৭ আগস্ট ২০১৬। সংগ্রহের তারিখ ৮ আগস্ট ২০১৬।
2. ↑  "Women's 10 metre air rifle Finals."। glasgow2014.com। ২৬ জুলাই ২০১৪। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৪।
3. ↑  "Apurvi Chandila wins gold, Ayonika Paul silver in 10m air rile"। news.biharprabha.com। IANS। ২৬ জুলাই ২০১৪। সংগ্রহের তারিখ ২৬ জুলাই ২০১৪।
4. 1 2 3 4 5  Rashid, Omar। "Ayonika Paul now aims for the Olympic gold"। *The Hindu* (ইংরেজি ভাষায়)। সংগ্রহের তারিখ ২০১৭-০৫-১৩।
5. ↑  "ISSF - International Shooting Sport Federation - issf-sports.org"। *www.issf-sports.org*। সংগ্রহের তারিখ ২০১৭-০৫-১৩।
6. ↑  Rashid, Omar. "Ayonika Paul now aims for the Olympic gold". *The Hindu*. Retrieved 13 May 2017.
7. ↑  Rashid, Omar. "Ayonika Paul now aims for the Olympic gold". *The Hindu*. Retrieved 13 May 2017.
8. ↑  Rashid, Omar. "Ayonika Paul now aims for the Olympic gold". *The Hindu*. Retrieved 13 May 2017.
9. ↑  "Know your Indian Olympian: 10 things to know about Ayonika Paul" (ইংরেজি ভাষায়)। সংগ্রহের তারিখ ২০১৭-০৫-১৩।
10. ↑  "Ayonika Paul: 10 things to know about India's talented shooter headed for the Rio Olympics 2016"। ২০১৬-০৭-০৫। সংগ্রহের তারিখ ২০১৭-০৫-১৩।
11. ↑  "Interview with shooter Ayonika Paul, who is aiming to hit the bull's eye at the Commonwealth Games"। ২০১৪-০৫-২৭। সংগ্রহের তারিখ ২০১৭-০৫-১৩।
12. ↑  NDTVSports.com। "Commonwealth Games 2014: India's Apurvi Chandela Wins Gold, Ayonika Paul Gets Silver in 10m Air Rifle – NDTV Sports"। *NDTVSports.com*। সংগ্রহের তারিখ ২০১৭-০৫-১৩।
13. ↑  Viswanath, G.। "There is more to come: Ayonika"। *The Hindu* (ইংরেজি ভাষায়)। সংগ্রহের তারিখ ২০১৭-০৫-১৩।
14. ↑  "Commonwealth Games: Apurvi Chandela wins gold, Ayonika Paul bags silver in Women's 10m Air Rifle - Times of India"। *The Times of India*। সংগ্রহের তারিখ ২০১৭-০৫-১৩।
15. ↑  "National Games 2015 Kerala Shooting Results and Medal Winners List"। *www.indiancrux.info*। সংগ্রহের তারিখ ২০১৭-০৫-১৩।
16. ↑  "Ayonika Paul Profile: 10m Air Rifle women's"। *The Indian Express* (ইংরেজি ভাষায়)। ২০১৬-০৮-০২। সংগ্রহের তারিখ ২০১৭-০৫-১৩।
17. ↑  "India at Rio Olympics, Highlights: Heartbreaking opening day for India"। সংগ্রহের তারিখ ২০১৭-০৫-১৩।
18. ↑  PTI। "Ayonika Paul gears up for Rio Olympics"। *The Hindu* (ইংরেজি ভাষায়)। সংগ্রহের তারিখ ২০১৭-০৫-১৩।
19. ↑  Paul, Ayonika (২০১৮-০৮-২২)। "Real Time Adaptive Tracking System Using Computer Vision" (ইংরেজি ভাষায়)।
20. ↑  Rashid, Omar. "Ayonika Paul now aims for the Olympic gold". *The Hindu*. Retrieved 13 May 2017.

বহিঃসংযোগ
---------

* আন্তর্জাতিক শুটিং ক্রীড়া ফেডারেশনে অয়নিকা পল উইকিউপাত্তে এটি সম্পাদনা করুন (ইংরেজি)
* অলিম্পিক.কমে অয়নিকা পল (ইংরেজি) উইকিউপাত্তে এটি সম্পাদনা করুন
* অলিম্পিডিয়ায় অয়নিকা পল (ইংরেজি) উইকিউপাত্তে এটি সম্পাদনা করুন
* কমনওয়েলথ গেমস ফেডারেশনে - অয়নিকা পল উইকিউপাত্তে এটি সম্পাদনা করুন
* টেমপ্লেট:২০১৪ কমনওয়েলথ গেমস প্রোফাইল